**\_\_\_\_\_\_\_\_\_\_\_RAYON MƏHKƏMƏSİNƏ**

***İddiaçı****: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ünvan:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Əlaqə telefonu: \_\_\_\_\_\_\_\_\_\_\_\_\_\_\_\_\_\_\_*

***Cavabdeh****: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ünvan: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**İDDİA ƏRİZƏSİ**

*(nikahın pozulması, uşağın ananın yanında saxlanılması və aliment tələbinə dair)*

**İşin faktiki halları:**

İddiaçı \_\_\_\_\_\_\_\_\_\_\_\_\_\_\_\_\_\_\_ cavabdeh \_\_\_\_\_\_\_\_\_\_\_\_\_\_\_\_\_\_ ilə \_\_\_\_\_\_\_\_\_\_\_\_\_-cü ildə nikaha daxil olmaqla ailə həyatı qurmuşlar. Tərəflərin nikahı \_\_\_\_\_\_\_\_\_\_\_\_\_\_\_\_ saylı akt qeydi ilə qeydə alınmışdır. Həmin nikahdan tərəflərin \_\_\_\_\_\_\_\_\_\_\_\_\_\_-ci il təvəllüdlü \_\_\_\_\_\_\_\_\_\_\_\_\_\_adlı övladı (övladları) doğulmuşdur.

Ailə qurduqdan sonra ilk vaxtlar iddiaçı \_\_\_\_\_\_\_\_\_\_\_\_\_\_\_ cavabdeh \_\_\_\_\_\_\_\_\_\_\_\_\_\_\_\_ münasibətləri normal olsa da, sonradan münasibətləri pozularaq, aralarında tez-tez mübahisələr baş vermişdir. Belə ki, cavabdeh mütəmadi evdə səbəbsiz yerə söz-söhbət yaradaraq, evdə gərginlik yaradır bu da tərəflərin münasibətlərinin daha da kəskinləşməsinə səbəb olmuşdur. Tərəflərin ər-arvad münasibətləri faktiki olaraq pozulmuşdur və hal-hazırda sadəcə formal xarakter daşıyır. Ailə münasibətlərinin bərpası və tərəflərin barışması mümkün deyildir. İddiaçı \_\_\_\_\_\_\_\_\_\_\_\_\_\_\_\_ ilə cavabdeh \_\_\_\_\_\_\_\_\_\_\_\_\_\_\_\_\_\_\_ arasında birgə nikahlarından doğulmuş övladının (övladlarının) \_\_\_\_\_\_\_\_\_\_\_\_\_ kimin yanında yaşaması barədə razılıq əldə olunmamışdır. İddiaçı \_\_\_\_\_\_\_\_\_\_\_\_\_\_\_\_\_\_\_\_ məcburi köçkündür və məcburi köçkün statusu vardır. İddiaçı hal-hazırda azyaşlı övladı (övladları)\_\_\_\_\_\_\_\_\_\_\_\_\_\_\_\_\_\_ilə birlikdə \_\_\_\_\_\_\_\_\_\_\_\_\_\_\_\_\_\_\_ adlanan ərazidə yaşayırlar. Hesab edirik ki, azyaşlı \_\_\_\_\_\_\_\_\_\_\_\_\_\_\_\_\_\_\_\_\_\_\_ anasına daha çox bağlı olduğu və onun tərbiyəsi və təhsili ilə daha çox anası məşğul olduğu üçün, onun üstün mənafeyi naminə uşağın yaşayış yeri anasının yanında müəyyən olunmalıdır.

Göstərilən xüsusatları nəzərə alaraq hesab edirəm ki, iddiaçı \_\_\_\_\_\_\_\_\_\_\_\_\_\_\_ ilə cavabdeh \_\_\_\_\_\_\_\_\_\_\_\_\_\_\_\_\_ aralarında bağlanmış \_\_\_\_\_\_\_\_\_\_\_\_\_\_\_\_-cü il tarixli nikahları pozulmalı, birgə nikahlarından doğulmuş \_\_\_\_\_\_\_\_\_\_\_\_\_\_\_\_\_\_-ci il təvəllüdlü \_\_\_\_\_\_\_\_\_\_\_\_\_\_\_\_\_\_\_\_ yaşayış yeri anası \_\_\_\_\_\_\_\_\_\_\_\_\_\_\_\_\_\_\_\_\_ yanında müəyyən olunmalı və uşağın saxlanılması üçün iddiaçının xeyrinə cavabdeh \_\_\_\_\_\_\_\_\_\_\_\_\_\_\_\_\_\_\_\_\_\_\_\_ hər ay \_\_\_\_\_ manat sabit pul məbləğində aliment tutulmalıdır.

Qeyd edim ki, məhkəməyə müraciət etməzdən əvvəl qarşı tərəfə mediasiya prosesinin tətbiqi barədə təklif göndərilmiş, lakin qarşı tərəf heç bir üzrlü səbəb göstərmədən mediasiya prosesində iştirak etməmiş və barışıq əldə olunmamışdır. Mediasiya xərcləri iddiaçı tərəfindən tam şəkildə ödənilmişdir.

**Tələbin hüquqi əsasları:**

Azərbaycan Respublikası Ailə Məcəlləsinin 19.1-ci maddəsinə əsasən ər-arvadın yetkinlik yaşına çatmayan ümumi uşaqları olduqda və ya ər (arvad) nikahın pozulmasına razı olmadıqda nikah məhkəmə qaydasında pozulur.

Həmin Məcəllənin 20.1-ci maddəsinə əsasən ər-arvadın birgə yaşamasının və ailənin saxlanmasının qeyri-mümkünlüyü məhkəmə tərəfindən müəyyən edildikdə, nikah məhkəmə qaydasında pozulur.

Həmin Məcəllənin 22.1-ci maddəsinə əsasən nikah məhkəmə qaydasında pozularkən, ər-arvad məhkəməyə yetkinlik yaşına çatmayan uşaqlarının kiminlə qaldığını, uşaqların və (və ya) ehtiyacı olan və əmək qabiliyyəti olmayan ərin (arvadın) saxlanması üçün vəsaitin ödənilmə qaydasını, bu vəsaitin miqdarını və ər-arvadın ümumi birgə mülkiyyətinin bölünməsini müəyyən edən saziş təqdim edə bilərlər. 22.2-ci maddəsinə əsasən isə bu Məcəllənin 22.1-ci maddəsində göstərilən məsələlər üzrə ər-arvad arasında saziş olmadıqda, eləcə də bu saziş uşaqların və ya tərəflərdən birinin marağını pozduqda, məhkəmə boşanmadan sonra yetkinlik yaşına çatmayan uşaqların valideynlərindən hansının yanında qaldığını müəyyən etməli; uşaqlar üçün alimentin hansı valideyndən və hansı miqdarda tutulduğunu müəyyən etməli; ər-arvadın (onlardan birinin) tələbi ilə onların birgə mülkiyyətində olan əmlakın bölgüsünü aparmalıdır.

Azərbaycan Respublikası Konstitusiyasının 17-ci maddəsinə əsasən uşaqların qayğısına qalmaq və onları tərbiyə etmək valideynlərin borcudur.

“Uşaq hüquqları haqqında” Azərbaycan Respublikası qanunun 19-cu maddəsinə əsasən valideynlərin uşağın tərbiyəsində bərabər hüquq və vəzifələri vardır. Uşağın qabiliyyətinin inkişaf etdirilməsi, onun maddi və mənəvi tələbatlarının təmin edilməsi, hüquq və mənafelərinin mühafizəsi valideynlərin əsas vəzifələridir*.*

Azərbaycan Respublikası Ailə Məcəlləsinin 75.1, 75.4-ci maddəsinə əsasən valideynlər uşaqlarını saxlamağa borcludurlar. Valideynlər uşaqlarını saxlamadıqda uşaqlarının saxlanması barədə vəsait (aliment) valideynlərdən məhkəmə qaydasında tutulur.

Həmin Məcəllənin 78.1-ci maddəsinə müvafiq olaraq valideynlər arasında yetkinlik yaşına çatmayan uşaqlara aliment ödənilməsi barədə saziş yoxdursa, eləcə də aliment verməyə borclu olan valideynin qazancı (gəliri) qeyri-müntəzəm, dəyişən olarsa, ya da qazancın (gəlirin) hamısını və ya bir hissəsini həmin valideyn natura və ya xarici valyuta ilə alırsa, yaxud onun qazancı və ya sair gəliri yoxdursa, habelə alimentin valideynin qazancından (gəlirindən) müəyyən hissə kimi tutulması mümkün olmadığı, çətinlik törətdiyi və tərəflərdən birinin marağını əhəmiyyətli dərəcədə pozduğu başqa hallarda, uşaqların saxlanması üçün vəsait tutulmasını tələb edən şəxsin xahişi ilə alimentin miqdarı məhkəmə tərəfindən hər ay ödənilməli olan sabit pul məbləğində və ya eyni zamanda, həm sabit pul məbləğində, həm də bu Məcəllənin 76-cı maddəsinə uyğun olaraq qazancın (gəlirin) müəyyən hissəsi kimi müəyyən edilə bilər.

“Mediasiya haqqında” Qanunun 3-cü və 28.1-ci maddələrinə əsasən ailə münasibətlərindən irəli gələn mübahisələr üzrə məhkəməyə müraciət etməmişdən əvvəl tərəflər ilkin mediasiya sessiyasında iştirak etməlidirlər. Həmin Qanunun 32.1.3-cü maddəsinə görə tərəflər və ya onlardan biri mediasiya prosesindən imtina etdikdə mediasiya prosesinə xitam verilir.

Qeyd olunan Qanunun 3.4-cü maddəsinə görə mediasiya prosesinin nəticəsində barışıq sazişi bağlanmadığı hallarda məhkəmədən əvvəl mediasiya prosesi ilə bağlı xərclərin öz üzərinə düşən hissəsini ödəmiş tərəfin və ya bu Qanunun 36.2-ci maddəsinə uyğun olaraq mediasiya xərclərini ödəmiş tərəfin məhkəməyə müraciət edərkən dövlət rüsumundan azad olunması məsələsi “Dövlət rüsumu haqqında” Azərbaycan Respublikasının Qanunu ilə müəyyən edilir.

Mediasiya haqqında Qanunun 36.5-ci maddəsinə əsasən “Mediasiya prosesinin tətbiqi barədə müqavilə”də və mediasiyaya dair qeyd-şərtdə başqa şərt nəzərdə tutulmayıbsa, həmçinin ilkin mediasiya sessiyasında tərəfin üzrsüz səbəbdən iştirak etməməsi halında digər tərəfin bütün mediasiya xərclərini ödədiyi hallar istisna olmaqla, mediasiyaya çəkilən xərclər tərəflər arasında bərabər şəkildə bölüşdürülür. Mediasiyaya dair qeyd-şərtə və ya “mediasiya prosesinin tətbiqi barədə müqavilə”nin şərtlərinə zidd olaraq mediasiyada, həmçinin ilkin mediasiya sessiyasında üzrsüz səbəbdən iştirak etməyən tərəf mediasiya ilə bağlı digər tərəfin çəkdiyi bütün mediasiya xərclərini ona ödəməlidir.

“Dövlət rüsumu haqqında” Qanunun 9.1.2-ci və 9.1.20-ci maddələrinə görə aliment alınması barədə iddialar üzrə iddiaçılar, habelə məhkəmədə verilən iddialar üzrə şəhid ailələri, müharibə veteranları, müharibə ilə əlaqədar əlilliyi müəyyən edilmiş şəxslər, *qaçqınlar və məcburi köçkünlər*, habele Çernobıl AES-də qəza nəticəsində şüa xəstəliyinə və şüa yükü ilə əlaqədar xəstəliyə tutulmuş və ya bu xəstəlikləri keçirmiş şəxslər dövlət rüsumunu ödəməkdən azaddırlar.

Beləliklə, yuxarıda qeyd olunanları və Azərbaycan Respublikası Mülki Prosessual Məcəlləsinin 149-151-ci maddələrini rəhbər tutaraq məhkəmədən

**XAHİŞ EDİRƏM:**

1. Mənimlə cavabdeh \_\_\_\_\_\_\_\_\_\_\_\_\_\_\_\_arasında \_\_\_\_\_\_\_\_\_\_\_\_\_\_\_-cü ildə \_\_\_\_\_\_\_\_\_\_\_\_\_\_\_\_saylı akt qeydi ilə qeydə alınmış nikahın pozulması;
2. Həmin nikahdan doğulmuş olmuş \_\_\_\_\_\_\_\_\_\_\_\_\_\_\_-ci il təvəllüdlü \_\_\_\_\_\_\_\_\_\_\_\_\_\_\_\_\_\_ iddiaçı \_\_\_\_\_\_\_\_\_\_\_\_\_\_\_\_\_\_ yanında saxlanılması;
3. azyaşlı \_\_\_\_\_\_\_\_\_\_\_\_\_\_\_\_\_\_ yetkinlik yaşına çatanadək saxlanılmasına görə cavabdeh \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ hər ay sabit pul məbləğində \_\_\_\_\_\_\_\_\_\_ manat məbləğində alimentin tutularaq iddiaçı \_\_\_\_\_\_\_\_\_\_\_\_\_\_\_\_\_\_\_\_\_\_ ödənilməsi barədə qətnamə qəbul edəsiniz.

***Qoşma****:*

1. İddia ərizəsinin surəti;
2. Nikah haqqında şəhadətnamə**;**
3. Doğumhaqqındaşəhadətnamənin notarial təsdiq edilmiş surəti;
4. MAPS-dan arayışı;
5. İMS barədə arayış
6. Mediasiya xərcinin ödənilməsi barədə qəbz
7. Şəxsiyyət vəsiqəsinin surəti;
8. Məcburi köçkün vəsiqəsinin surəti**.**
9. Etibarnamə.
10. Order

**İddiaçı \_\_\_\_\_\_\_\_\_\_**

**Tarix: \_\_\_\_\_\_\_\_\_\_\_\_**